《颂古四首》
宋代·释清旦

谁道先师无此语，焦尾大虫元是虎。
胡蜂不恋旧时窠，猛将岂在家中死。
急著眼，却回雇。
若会截流那下去，匝地清风随步举。

作者简介：释清旦，俗姓严，蓬州仪陇（今属四川）人。初出关至德山，后住岳州永庆寺，迁潭州慧通寺。为南岳下十六世，大沩佛性法泰禅师法嗣。《嘉泰普灯录》卷一九、《五灯会元》卷二○有传。今录诗六首。